السلام عليكم ورحمة الله وبركاته الحمد لله رب العالمين له الحمد الحسن والثناء الجميل واشهد ان لا اله الا الله وحده لا شريك له واشهد ان محمدا عبده ورسوله وبعد
فاسأل الله سبحانه وتعالى ان يسددنا واياكم لما فيه خير وينفعنا واياكم بما يحب ويرضى اليوم ان شاء الله هنتكلم عن عزيم من عظماء هذه الامة عزيم رباه النبي صلى الله عليه وسلم
وآآ ما زال اهل الاسلام يعني يعيشون في خير هذه التربية اثر هذه التربية لهذا الشخص فمن معنى اليوم معنا اليوم صحابي زوج امه هو ابوطلحة ابو طلحة لما سمع صوت البلابل في الحديقة سامع بقى صوت العصافير والكلام الجميل ده في الحديقة وتذكر قول الله سبحانه وتعالى
فلن تنالوا البر حتى تنفقوا مما تحبون. اول ما سمع الاية ديت ويعني عجبته جدا الحديقة ديت وحاسس ان الحديقة دي حاجة بيحبها فقال ايه لأ خلاص انا هتركها ايه في سبيل الله. ليه هيتركها في سبيل الله ويتصدق بها؟ لان ربنا قال له كده. لن تنالوا البر حتى تنفقوا مما تحبون
البون. فهو قاعد عمال يشوف يا ترى انا بحب ايه فطلعها فده واحد من الاسرة المباركة اللي اتربى فيها هذا الشاب الجميل. امه اسمها الروميساء وامه ديت لما النبي صلى الله عليه وسلم دخل الجنة
قال فسمعت صوتا او خشفة. فقالت آآ يعني فقال النبي صلى الله عليه وسلم ما هذا؟ فقالوا ام سليم الروميساء بنت ملحان. الله اكبر اخوه رضي الله عنه كان يعني حاجة كبيرة جدا ان شاء الله هنتكلم عليه آآ في هذه السلسلة
اخوه كان عمر بيقول عنه لا تؤمروه فانه مهلكة. ده وحش ده قوي جدا. لدرجة ان عمر رضي الله عنه خايف عليه خايف على الجيش يقول ان الجيش بتاعي لو فيه القائد ده القائد ده مهلكة يعني ايه مهلكة
لان القائد ده قوي جدا ما بيهموش بيدخل في كل الايه؟ في كل المر الشاقة. فيقول له لأ ده ممكن الناس اللي معك مش بنفس الكفاءة. فبيقول لا تؤمروا فلان ده فانه مهلك
اه عمه انس ابن النضر عمه انس ابن النضر. انس ابن النضر ده اللي كان يقول واه لريح الجنة. اني لاجد ريح الجنة من دون احد خاله حرامي ابن ملحان. حرامي ابن ملحان
اللي كان بيقول بلغوا قومنا انا لقينا ربنا فرضي عنا ورضينا عنه. ايه الجمال ده ايه الاسرة الجميلة دي خالو ده لما وكان بيجاهد وجاء له سهم آآ عاقر كده فاصابه يعمل ايه بقى
تلقت الدم بكفه وثم آآ نضحه على وجهه وعلى رأسه هو يقول فزت ورب الكعبة فزت ورب الكعبة فاز انا اعرف ان الفاس ده اللي بيطلع الاول في الدفعة اللي بيحصل شهادة معينة. اللي بيوفق آآ يعني ده
اللي اسمه فاز لكن واحد فاز بيكون بالصورة ديت اه ايه الفوز هنا كانه عايش على معنى هو مستنيه هو عايش على حاجة كده عاوز يسلم روحه صح عاوز يكون فيه مغادرة للدنيا ديت مغادرة يفتخروا بها النبي صلى الله عليه وسلم. يقول لك هذا من امتي. فبيقول بس انا وصلت
فزت ورب الكعبة هل انت ممكن انت عندك حاجة اصلا لو حصلت هتقول فزت ورب الكعبة سبحان الله! ومعايير الفوز ومعايير الخسران عندك ايه؟ هل لو انت النهاردة فزت في مباراة ولا فزت والنهاردة حققت مسلا مستوى معين في بابجي بتاعك؟ تيجي كده تروح
على طول كده ماسك الايفون بتاعك وتيجي في وسط الصالة كده وتعمل بعضلاتك فزت ورب الكعبة. ده اللي ممكن ده يكون ده الانشغال بتاعك ممكن انك يعني لما بتعمل حاجات آآ ايه الحاجة اللي هو عم تعملها تحس كده انك تقول يعني خلاص تشد عضدك كده وتقول ايه انا فزت انا
عملت حاجة كبيرة. كل واحد منا يحاول يشوف ايه الحاجة لو حصلت يقول عليها فزت ورب الكعبة ده خاله خالته ام حرام بنته ملحان اول شهيدة في قبرص سبحان الله
ابرهة هناك ما زال اول شهيدة واول غزوة كانت من غزوات المسلمين في البحر هي شاركت فيها سبحان الله! زوج خالته عبادة ابن الصمد اللي عمر رضي الله عنه بيحكي عنه يقول له يقول له قبح الله ارضا لست فيها
يعني بقول له ايه انت حاجة كبيرة قوي يا عبادة. ده انت يعني ربنا لا يبارك في ارض انت لست فيها لما عمرو بن العاص طلب يعني يحكى في التاريخ ان طلب مدد من عمر فبعت له اربعة. كان منهم على رأسهم
عبادة بن الصامت وقال له انا بعت لك ايه؟ اربعة الرجل فيهم بالف الله اكبر مين الباقي؟ كان الزبير آآ ابن عوام والمقداد بن عمرو ومسلمة ابن آآ اللي هو خارجة ابن حزافة. وقيل مسلمة ابن مخلد
الخلاصة يعني ان ده النسب العريق ده البيت الجميل فده بيت مين بقى؟ ده انس ابن مالك. واخوه البراء ابن مالك ان شاء الله نتكلم عن البراء وانس بازن الله نتكلم اليوم عن الاول عن انس. ونشوف انس ده هو خرج ازاي. وانس ده له جميل عندنا ولا ما لوش جميل عندنا
انس ده فيه جميل في آآ يعني له له الجميل واحنا المفترض يعني يكون انس ده رضي الله عنه. المفترض يكون فيه حق بينا ولا ما فيش؟ هو يعني في يعني ود بيننا وبينه خاص ولا لا؟ انس رضي الله عنه
آآ لابد ان يكون فيه محبة خاصة من نتيجة ليه؟ لانه خدم النبي صلى الله عليه وسلم. واحنا يعني كفاكم فخرا ان هو يخدم النبي صلى الله عليه وسلم فكون انه يخدم النبي صلى الله عليه وسلم ده معناها حاجة كبيرة قوي. فاحنا لازم نحبه. لانه خدم المحبوب صلى الله عليه وسلم
انس كان في عمر الورد حين لقنته امه اه الشهادة. وطبعا هو هم من الانصار. رضي الله عنهم طيب مين اللي دعا الانصار الى الاسلام؟ مصعب بن عمير الفتى اللي ان شاء الله هنتكلم عنه
يعني مصعب ده هنحاول بقدر الامكان ناخد راحتنا مع مصعب لان مصعب ده سبحان الله شخصية فريدة جدا وخاصة النهاردة كمان في ارتباط مع مصعب في صلاة التراويح لان هنمر على غزوة احد. غزوة احد ان مصعب كان فيها هو مسئول الراية. وكان رافع راية النبي صلى الله عليه وسلم في غزوة احد
ومصعب كان اشبه الناس بالنبي صلى الله عليه وسلم سمتا حتى لما مات قالوا مات رسول الله الكفار قالوا مات محمد. ليه؟ لان هو كان شبيه الناس بالنبي صلى الله عليه وسلم. مصعب ده كان النبي بيحبه محبة خاصة. الفتى المدلل
في قلب النبي وعند ايه؟ اهل قريش كلهم. فسبحان الله! فهو له معزة خاصة. هو اللي كان رافع الراية. زي ما رفع راية الدعوة يرفع راية الايه؟ البزل تضحية. ولما كان رافعها بايده بيده اليمنى وضربت اليمنى فوق الراية سقطت فالتقط الراية بيده
اليسرى ليه هو كانه يقول تسقط يدي فلا انشغل بما سقطت ولكن بما سقط من جسدي ولكن انشغل بالراية لا تسقط راية النبي راية الاسلام ما تقعش ، انا ايدي تقع. لكن انا لأ. سبحان الله! فمصعب ده حاجة كبيرة اوي اوي اوي يعني. وان شاء الله نتكلم ايه في وقتها
انه يعني. مصعب هو اللي كان سبب في اسلام وتهيئة الاسلام لاهل الايه؟ لاهل المدينة. فكان من ضمن الناس اللي ايه اللي حبوا الاسلام وامنوا هي ام انس رضي الله عنه. فام انس كانت بقى وهو لسه صغير قاعدة تلقنه الشهادة وتربيه
وقاعدة تغرس في قلبه حب النبي صلى الله عليه وسلم وحب الرب جل وعلا. ودي مهمة جدا مهم جدا ان احنا ننتبه لحاجات منها طبعا ان المجالس دي مش مجرد ان احنا احنا بس المجالس ديت ممكن نسميها في حب ايه
اه اصحاب رسول الله صلى الله عليه وسلم. لان حب الانصار دين يا جماعة حب الانصار من الايمان. يعني انت عاوز النهاردة ايمانك يزيد. حب الانصار يزيد ده كلام مين؟ كلام النبي صلى الله عليه وسلم. ان حب النبي حب الانصار ايمان وبغضهم نفاق. والعياذ بالله. نسأل الله السلامة. فاحنا نحب الجيل ده
ده ده من علامات الايمان فهي الجلسة دي جلسات العصر يعني جلسة مؤانسة وآآ الانسان يشعر بالانس مع هؤلاء والحب مع هؤلاء. فسبحان الله ان ان الواحد بيستفيد قد ايه ان البزل آآ لا يضيعه الله. مصعب بن عمير ده واحد واحد
من الناس اللي هيجوا في ميزانه انس ده واحد بس يعني من ضمن الفريق واحد فسبحان الله نسأل الله ان يوفقنا واياكم. اما يبقى واحد بس ده هو السبب. لان هو سبب في اسلام امه
ووالدته جبت انس وهي اللي ربت انس. فالنهاردة يعني الانسان ما يتأخرش ان هو يدعي واحد زميله في المدرسة او يدعي واحد زميله في الجامعة او في العمل. ولعله سبحان
الاخت ديت اللي تيجي في الجامعة وربنا يشرح صدرها تبدأ تاخد طريق الاستقامة تبدأ تخلف بعد كده انس وانس يجيب مصعب ومصعب يجيب صهيب وصهيب ده يفتح ايه آآ القارات. وكل ده في ميزانك وانت في قبرك ايه؟ قاعد تقول فرش التراب لكن سبحان الله الله يريد لك ايه؟ علو السماء
انس كانت والدته مشغولة به قاعدة تغرس في قلب حب النبي صلى الله عليه وسلم. وده مهم للاسرة ان الاسرة تتقي الله ولابد ان هي تهيأ اولادها للمهام العزيمة شغف انس عنده شغف عالي جدا ان بدأ يحب يسمع عن النبي صلى الله عليه وسلم وبدأ يتأسر جدا وبدأ يحبه قبل ان يراه
لانه لسة بقى بتقول له والنبي وفي مكة وهيجي لنا ومش عارف ايه وهيهاجر لنا ففيه ارتباط وجداني رهيب وده كان منتشر جدا في المدينة انذاك وكل شوية يطلعوا يتفرجوا ها جه النبي صلى الله عليه وسلم ولا لا؟ جه النبي صلى الله عليه وسلم ولا لا
بعد ما يعني مضى وقت من الاوقات كده بدأت تغمر البهجة كل بيت وتملأ الفرحة في كل قلب في المدينة ليه؟ لان بدأ يتسرب خبر ان النبي وصاحبه الصديق في طريقهما الى المدينة
الله اكبر انت تخيل كده ان النبي صلى الله عليه وسلم بيقول النبي تحرك وداخل على البلد اللي انت فيها. مازا ستصنع ماذا انت صانع ازا كنت تحب النبي صلى الله عليه وسلم؟ نعم هتطلع تقابل النبي صلى الله عليه وسلم ولا لا
وهتطلع تقابله بلبس عامل ازاي وسياب عاملة ازاي وبسمت عامل ازاي هتقابله والسيجارة في بوقك وريحتك تبقى وحشة كده والنبي صلى الله عليه وسلم يسلم عليك ويلاقي ريحتك انت مين
انا مسلم انت مسلم طب انت ازاي انت عندك المعاني ديت؟ انت لسه الحاجات ديت ما اتغيرتش هتقابليه باللبس اللي حضرتك عارفاه ده هتقابله ببنطلون مقطوع ولبس حزازة والحاجات دي كلها وتقول له يا رسول الله اصل انا جاي آآ اصل انا بحبك قوي. انت بتحبني اه
جميل وهتاخد اجر ان شاء الله على الكلام ده. بس ليه ما بتحبنيش زي التانيين؟ زي زي انس زي مصعب. زي البراء زي صهيب زي الفريق العالي الراقي ده اللي هنتكلم عنه
اخذ الفتيان بقى كلهم في المدينة بدأوا كله ايه؟ يطلع مع اشراقة كل صباح. كل يوم الصبح يتحركوا كله يتحرك. سبحان الله اه بيتحركوا ليه؟ عندهم هدف او عندهم ايه؟ شغف عندهم شوق انهم يقابلوا النبي صلى الله عليه وسلم. الكل يتشوف
لتكتحل عينه بالنبي صلى الله عليه وسلم اه احنا اتحرمنا ولذلك من اعظم الحرمان الذي لا يشعر به الا المشتاق انه جاء في عصر ليس فيه محمد صلى الله عليه وسلم
ده حرمان كبير جدا. ولزلك آآ اه كان ثوبان يقول للنبي صلى الله عليه وسلم يا رسول الله او عمر كان يقول للنبي صلى الله عليه وسلم يا رسول الله ما قيمة الحياة وانت معرض عن وجهي؟ يعني كان في زعل بينه وبين ابو بكر فالنبي عمر راح له فلقى النبي مش عاوز يبص له قال له يا سارة
وانا اعيش ليه لو انت لا تنزر اليه ما قيمة الحياة طب الحياة بقى ما خلاص وكان عبدالله بن زيد لما دعا على نفسه بفقد البصر لما دفن النبي بعدما دفن النبي قال اللهم خذ حبيبتي
بغض النزر ان الدعاء جاز ولا مش جاز بس هو وصل به الدرجة من الشغف والشوق لحب النبي صلى الله عليه وسلم انه بيقول انا ما ينفعش ابص على حاجة تانية خلاص النور طفى
جاء النبي ودخل المدينة فانار منها كل شيء فلما قبض اطفأ منها كل شيء. خلاص كل حاجة ايه؟ النور قطع سبحان الله حتى انس هيحكي على اللي وهو بيقول والله ما فرغنا من دفن النبي اول ما دفنا النبي حتى انكرنا قلوبنا. البداء ما عدش
زي اللي هو يعني قبل ما ادفنه كان فيه حب كده وعبادات معاني عالية. بعد ما دفنت النبي حسيت ان فيه حاجة وقعت مني سبحان الله المعاني دي مهمة جدا الانسان يفكر فيها. طب انا النهاردة حرمت من النبي صلى الله صلى الله عليه وسلم في الدنيا
اوعى تتحرم منها في الاخرة. ده في واحد بيقول ان الشيخ بتاعهم يا شيخ حفزنا وحببنا في الجنة. قل لنا الجنة فيها ايه؟ قال لهم ساكن كده شوية لا يأفيها محمد
فاشتاقت قلوب الناس. يعني بيقول لهم هو الجنة هيبقى فيها ايه؟ قال لهم فيها محمد صلى الله عليه وسلم عاوزين يا شباب وعاوزين يا اخوات تعرفوا ان الكلام ده يعني موجود الى الان
قولوا للشباب الاتي احنا في وقت الحزر اهو صح وان الناس ما بتنزلش قل لهم النهاردة آآ ميسي ومحمد صلاح في الهايبر اللي ورانا بيشتروا حاجات وهيقعدوا لمدة نص ساعة
لو انت عاوز تنزل تقابلهم شف مقدار الشغف والحب كتير من الشباب هيحاول يعني ينزل ويجري ده ممكن فتيات كمان انزل طيب كل ده بسبب ايه؟ لان هو ارتبط وانتمى لهذه الشخصيات
طيب المنتمي والمحب للنبي صلى الله عليه وسلم يعلم هزا الامر. يبقى عارف ان موعدنا عند الحوض وقعد يركز انا عند الحوض اتمنى ان انا اكون باساعد النبي صلى الله عليه وسلم في سقيا الناس. اتمنى ان انا نفسي اكون على يمين النبي. لأ انا عاوز اكون في وشه على طول مباشرة
مباشرة فهو ينظر الي وهو ايه؟ ولمعان عينه يقع على وجهي فاجدي سريرة في وجهي فانس رضي الله عنه قاعد بقى هو والشباب كل يوم يطلعوا الصبح يتفرجوا يبصوا كده من على الجبال جه ولا لأ من بعيد يشوفوا النبي صلى الله عليه وسلم بقى
كتير بقى قاعدين يتغرسوا في قلوبهم النبي وحب النبي والكلام ده. فهم عاوزين يقابلوه سبحان الله خلي بالكم دول اللي هيبقوا بعد فترة صغيرة هيكونوا هم الصحابة وهم مشاعل النار وهم لسة اطفال دلوقتي. فاوعى تصغر عمل ابنك. اوعى تتعامل معه ان هو لسه صغير وان لأ اللي انت
لسه صغير ومش عارف ايه عنده تمنتاشر سنة وفيه رواية عشرين وفيه رواية خمسة وعشرين ولسه صغنن. اه لا انت لسه صغيرة. وما ينفعش تخشي المطبخ. لا ده دي ما ينفعش تعمل لنا الفطار. وده ما ينفعش يجيب لنا الايه؟ الطلبات. وده ما ينفعش
يروح المشوار. ليه ان شاء الله؟ اصله لسة صغير. لا هو مش صغير. احنا اللي صغرناه. واحنا اللي ربنا على التربية ديت. وانت اللي صغرت نفسك. لو فيه حد من الشباب
طب بيسمعني انت صغرت نفسك. لما ايدك تتعامل مع نفسك انك لسة ايه في دايرة الالعاب ودايرة الحاجات التافهة والحاجات البسيطة ديت لأ انت من امة هؤلاء اجدادك فلا تكن حفيد سيء
فكن يعني نعم الحفيد لهؤلاء الاجداد. دول اجدادك الحقيقيين ولزلك هم مركزين جدا انك ما تعرفش انس. مركزين جدا انك ما تعرفش الشافعي. مركزين جدا ان حضرتك ما تعرفيش آآ ام سليم. ما تعرفيش حفصة هم محتاجين يقللوا الروابط
ضدية بينا وبينهم فبالتالي احنا بنبتعد بنبتعد بنبتعد لكن الحمد لله ما الامة ما زالت فيها خير على في نفس الوقت اللي فيه ناس بتبعد فيه ناس بتقرب وفيه ناس
تنطلق واحنا من حوالي شهر شفنا الاخت اللي اللي توفاها الله اللي كانت داعية وما شاء الله لا قوة الا بالله وسنها تلاتين سنة وحاجة يعني عالية قوي. اللهم بارك. فالامة ما زالت فيها خير. انس رضي الله عنه
كان يسعى كل يوم يروح يبص على ايه؟ يشوف النبي صلى الله عليه وسلم وفي يوم من الايام ذبحوا النبي صلى الله عليه وسلم جاي وهو ايه وصاحبه ابو بكر
طبعا هم ما يعرفوش مين فيهم النبي صلى الله عليه وسلم. فقاعدين يقولوا ايهم هو ايهم هو مين فيهم مين فيهم؟ سبحان الله! وديت فائدة ملازمة الاهل الخير. ان الانسان بيبدأ ينصبغ بهم. فمن كسرة ملازمة ابو بكر
الصديق للنبي صلى الله عليه وسلم فكان سمته شبه سمت النبي صلى الله عليه وسلم. وكذلك نحن عندما نقترب من هؤلاء ونسمع لهم وآآ نقرأ عنهم الدنيا هتتغير ابن المبارك في يوم من الايام واحد بيقول له آآ انت بتقفل على نفسك ليه؟ قال اجلس مع اصحاب محمد
راجل استغرب جدا يعني انت اجلس مع اصحاب محمد قال ان اصحاب افتح كتبهم واقرأ سيرهم فاكون معهم. ما هي دي المعية انك بتتشبه بهؤلاء انس سبحان الله ظل فاكر اليوم ده الى ما وصل وكسر المية. وقاعد يحكي عن اليوم دوت
الموضوع ده مهم جدا ناخد منه فايدة مهمة جدا في قصة انس وحياة انس. ان الطفل ما بينساش المواقف التاريخية يا الكبيرة يا عم ما بينساش اليوم اللي عمل فيه عمرة
اليوم ان في عالم كبير مضى له على الكتاب ان ان في يوم آآ آآ مش عارف ان في واحد ادى له شهادة تقدير فاصحاب النبي لم ينسوا اول لقاء حب وصدق. اللقاء الاول بيكون له اثر مباشر جدا. ولزلك فيه اطفال كتير مش لا ينسوا
ابدا آآ انك ضربته اول ما دخلت الفصل ان عمه ولا خاله ضربه اول يوم في رمضان ان ليلة سبعة وعشرين زعق لي في المسجد وطردني هو لا ينسى هذه المواقف
فالانطباعات دي مهمة جدا. فمهم ان احنا نحسن تدوين زكريات جيدة بيننا وبين اولادنا نغرس فيهم زكريات كويسة. مش هينسى ايام كورونا يوم ما حضرتك عملتي له برامج ويوم ما هو حب النبي صلى الله عليه وسلم وتعرف على الانس وتعرف على البراء وتعرف على مصعب وقرأ سورة ال عمران
مني لوحده لن ينسى هذه الايام وسيغرس الله سبحانه وتعالى فيه غرسا لن ينزع بازن الله الى الممات يدوب النبي صلى الله عليه وسلم دخل المدينة ويبدأ تحصل مفاجأة كبيرة جدا وموقف عجيب اوي
ايه الموقف العجيب ده ام جاية تخترق الصفوف ومعها طفل قاعد يعني يمشي معها غلام صغير شعره طويل ومضفره كده سايبني يعني شعر وهم كانوا زمان ممكن عادي كده الشعر يكون له زؤبة. فشايف كده شعره داخل
وداخل على النبي وشعره قاعد ايه؟ يهفهف عليه كده فحيت النبي صلى الله عليه وسلم ثم قالت يا رسول الله لم يبق رجل ولا امرأة من الانصار الا وقد اتحفك بتحفة
اداك هدية واني لا اجد ما اتحفك به غير ابني هذا يا ربي عالتضحية بتقول له يا رسول الله انا مش عندي حاجة اقدمها انا ما عنديش حاجة اقدمها الا ان انا اقدم ابني دوت لك يا رسول الله
اللي انا اقدم ابني ده انه يشيل منهجك ويشيل فكرك ويكون وارس لك. لان الانبياء ورثوا؟ نعم ورثوا. ورسوا الدرهم والدينار والعقار والدار؟ لأ امال والريس وايه؟ والرسو ما ينفع البشرية
في العمر الايه؟ العمر الخالد السرمدي ما ينفع البشرية في رحلة الخلود السرمدية ما ينفع البشرية ما يعود عليهم بالنفع ولزلك ان شاء الله نتطرق في عزمة الاسلام مازا قدم الصالحون والانبياء للعالم؟ قدموا ايه
البشرية اه لان بعض الناس السؤال ده اما ييجي يطرحه بيكون باصص على الموبايل. يقول لك العلماء العلماء والصالحون والانبياء قدموا ايه؟ وباصص على موبايل دي نزرة قاصرة لجهل السائل. انت مفترض على ما بتبص على العالم بتبص على جميع الازمنة وجميع الامكنة. وتشوف الدنيا ايه؟ ايه اللي حصل
والناس دي قدمت ايه للبشرية؟ يكفي لما سألتني اخت في يوم من الايام وقالت لي انا والدتي عملت وعملت وعملت وعملت وعملت والله يرحمها بقى فقلت لها يكفي انها خرجتك لهذه البشرية
مسلمة ان هي ساعدتك انك مش تكوني كافرة ومرتدة. ان هي ساعدتك انك تصلي ان هي ساعدتك انك تغادري هذه الحياة وانت موحدة تكوني خالدة مخلدة ان شاء الله في الجنة. مقالك في الجنة يوما من الدهر ويكتب لك الخلود فيها
فالمعنى ده يا جماعة اعلى حسنة سيتقرب بها عبد ويوفقه الله سبحانه وتعالى ان يغرسها فيك هي حسنة التوحيد. ان يخليك مسلم واسوأ زنب واكبر زنب يتسبب فيه انسان ان يوقع فيه غيره ان يوقعه في الشرك والعياز بالله. خلاص لان خلاص خسر الاخرة
طالما انت مسلم في امل خلاص انت جبت الواحد اللي على الشمال اجي بقى صفر بتاعي هيبقى عشرة مية الف. اي حسنة هتعملها حسناتك وصحيفتك هتكون مختلفة تماما النبي صلى الله عليه وسلم تدخل عليه ام انس وتقول له يا رسول الله انا مش معي حاجة اقول لها اديها لك. ودي سبحان الله احيانا البزل الصادق. انا ممكن النهاردة
يكونش معي فلوس اتصدق بها. فيه واحد النهارده كان عاوز يتصدق. النبي صلى الله عليه وسلم حث الناس على الصدقة. ففي واحد تصدق بفلوس وواحد تصدق بدهب. في واحد مش لاقي حاجة يتصدق. فروح البيت علبة بن زيد رضي الله عنه
وهو قاعد مع نفسه كده بيقول ايه ويناجي الله سبحانه وتعالى في خلواته فيقول اللهم انك تعلم ان ليس معي شيء انا يا رب مش معي حاجة غير اني اتصدق بعرضي على المسلمين
يعني بعرضي. يعني يا رب لو واحد تكلم في انا كلام فيا رب انا مسامحه لان المسلمين ممكن يخسروا المعارك وممكن يخسروا آآ الحروب بسبب الزنوب اللي بينهم فانا يا رب بالنسبة لي انا انا هاسقط زنبي
بحيس ان لو واحد طالع تكلم في وعنده زنب يكون مغفور له وان الزنب ده معي لا يعطله على النصر فاللهم اني اتصدق بذنبي بعرضي فسبحان الله ييجي الفجر وداخل على النبي صلى الله عليه وسلم يصلي فيقول النبي صلى الله عليه وسلم ايام الصحابة بعدما صلى؟ اين المتصدق بعرضه البارحة
بيقول مين فيكم اللي تصدق بعرضه البارحة يا سلام! فيقول على ده انا يا رسول الله. فيقول ان الله يبشرك بانه قد تقبل منك صدقتك خلاص ربنا قبل منك الصدقة
ده الهم الجميل هذه المرأة الزكية الالمعية عاوزة تخدم دينها عاوزة تقدم حاجة للنبي صلى الله عليه وسلم. عاوزة ان الحب ما يكونش على لسان بس فحابة تعمل حاجة زي ما بتاكله وتشربه عاوزة تأكل روحه وتخلد زكره
ويكون له اسم المعي في تاريخ البشرية. ممن نصر محمد وممن خدم الدين. فايه اللي يحصل تفكر يهديها الله سبحانه وتعالى لهذه الفكرة وتروح رايحة وتقول له يا رسول الله انا مش معي حاجة اقولها لك. مش معي حاجة اديها لك. بس معي ايه اغلى حاجة انا اقدر اديها لك. ايه هي اغلى حاجة؟ ابني. اني لا اجد ما
به غير ابني هذا الله اكبر. بتقدمه بقى عشان ايه؟ يخدم النبي. قدمت ابنك قبل كده او بنتك عشان تحفز الدين. تتعرف على دينها. تتعرف على نبيها فين دور حضرتك؟ وفين دورك انت
النهاردة انت دورك ايه لو شفت النبي صلى الله عليه وسلم تدخل على النبي صلى الله عليه وسلم تقول له يا رسول الله انا عاوز حضرتك تستعملني في كزا. يا رسول الله اريدك ان تستعملني في كزا
انا اريد ان انا اخدم الدين. اشر علي يا رسول الله انا ممكن اعمل ايه؟ فممكن هل يقول لك تعلم لغة يهود عشان انا استعملك في الايه؟ في الترجمة واستعملك في كتابة ولا استعملك في اي حاجة ويقول لده تعلم خط ويقول لده تعلم كزا ويقول لده تعلم كزا ويتعلموا كل الكلام ده لخدمة الدين
سبحان الله! هش النبي صلى الله عليه وسلم لما قالت له فخذه فليخدمك ما شئت. الله اكبر فهش النبي صلى الله عليه وسلم للفتى الصغير وبش. مش يبص له كده ويقول ايه؟ ده هيعمل ايه؟ لا. النبي صلى الله عليه وسلم كان مهتم جدا لان عارف ان هؤلاء
البزور هزه البزرة ازا سقيت بماء طيب نقي ترعرع خلاص فهيكون حاجة عالية جدا ان شاء الله قدام حديس جابر آآ ابن صامرة يقول صليت مع النبي صلاة المغرب. ثم خرجت الى اهلي. وخرج معنا فاستقبله ولدان. ففي ولاد كده بيلعبوا في الشارع
فجعل يمسح خده خد احدهم واحدا واحد. يمسك واحد واحد كده ويحط ايده على ايه؟ على وجهه قال واما انا فمسح خدي فوجدت ليده بردا او ريحا كانما خرج من جونة عطار. بيقول انا شميت ريحة كده وقلت حسيت النبي
الزلم لسا طالع من محل عطوره دلوقتي فعاوز يقول لك قد ايه النبي صلى الله عليه وسلم كان بيهتم بنا مش اول ما يخلص سارة مين اللي ولاده اللي كانوا بيلعبوا دلوقتي ويجروا وراهم ويكرههم في المسجد ومين اللي عمل صوت واحنا بنصلي ومين اللي مش عارف ايه طبعا المهم ان احنا نكون مؤدبين
في الصلاة ونتعلم الاداب ونتعلم الاخلاق. بس برضه في نفس الوقت اللي احنا يا جماعة طفل ولازم يعني نقبل منه هذا الامر. المهم هذا العظيم بقى لما قبله النبي صلى الله عليه وسلم وهش له وبش
ماذا فعل آآ كان آآ انس بن ما لك آآ وكانت والدته بتحب تناديه تقول انيس. فهي قدمته على اساس ان هو انيس يعني كان عمره عشر سنين ان زلك يوم سعد بخدمة النبي صلى الله عليه وسلم. سبحان الله! في السن ده ممكن يكون
له دور وهو عشر سنين لسة اه ده تالتة ابتدائي ورابعة ابتدائي اه له دور. يعني ممكن يكون لي دور بعيد عن مواقع التواصل وبعيد عن الموبايلات وبعيد عن كده. او ممكن استعمل الحاجات دي كلها في خدمة
ديني اه ممكن واحقق حاجات اه ممكن تحقق حاجات كتيرة جدا جدا في خدمة الدين طب ده سهل ولا صعب؟ سهل جدا جدا بتوفيق الله سبحانه وتعالى لنا ولكم انس رضي الله عنه بدأ يعيش مع النبي صلى الله عليه وسلم في الوقت ده
وبدأ يتربى مع النبي صلى الله عليه وسلم. لدرجة هو يحكي عن اخلاق النبي يقول كان من احسن الناس خلقا كان من احسن الناس خلقا وارحبهم صدرا واوفرهم حنانا صلى الله عليه وسلم. حتى مع الحيوان كأن سبحان الله فيه هذا الحنان
لما شاف واحد ماسك بهيمة كده وقاعد عمال آآ يسحبها جامد جدا. فالنبي صلى الله عليه وسلم يقول ايه افلا تتقي الله في هذه البهيمة التي ملكك الله اياها؟ فانه يشكو انك تجيعه وتدأبه. انت قاعد يعني بتحمل عليه قوي
في يوم من الايام من المواقف الطريفة جدا لانس مع النبي صلى الله عليه وسلم. النبي صلى الله عليه وسلم بيبعته مشوار تقول له انس روح اقضي لي الحاجة ديت. هو يقول ارسلني النبي يوما لحاجة
فقلت والله لا ازهب. قلت بلساني والله لا ازهب. وفي نفسي اني ساذهب لما يأمرني به النبي صلى الله عليه وسلم لكن بعد ما العب مع الاولاد فخرجت حتى مررت على صبيان يلعبون في السوق فلعبت معهم. فاذا انا بالنبي قد قبض قفايا
مسكني من ورا قال فنظرت اليه وهو يضحك معك بقى ان الموقف ده اللي هو انت تقول اهلا وسهلا ازاي حضرتك آآ انا والله سبحان الله انا رايح اهو بس الدنيا زحمة خالص زي ما حضرتك شايف كده الاولاد بيلعبوا والواحد مش عارف يعدي
دي عارفين انتم الموقف المحرج ده فهو لما مسكه النبي صلى الله عليه وسلم يقول فنزرت فاذا هو يضحك صلى الله عليه وسلم يقول يا انيس شوفي يدلعه صلى الله عليه وسلم وده مهم جدا ان الطفل يا جماعة عادي يعني ان احنا ندلعه يعني
بعض الناس ممكن يمسك الطفل ده بيتعامل معه ان هو راجل من اول يوم. راجل بمعنى ايه ؟ راجل البنيان يعني والعقل. لأ ابنكم عادي جدا يلعب وكل حاجة كانوا يتقاذفون بالبطيخ الصحابة بينهم وبين بعض كان يمسكوا كده قشر البطيخ وده هم يزقلوا في بعض وهم بيقعدوا. يقول فازا جاء الامر كانوا هم الرجال حقا. عادي يا جماعة
مع التوازن ده عالي جدا جدا فازا نودي للصلاة من يوم الجمعة خلاص سيب اللي في ايدك وروح صلي. طب بعد ما صلي فاذا قضيت الصلاة نعمل ايه؟ فانتشروا. التوازن ده مهم جدا. فالنبي صلى الله عليه وسلم يراعي الطفولة
دي فيقول له يا انيس زهبت حيث امرتك ذهبت حيث امرتك ها عملت ايه؟ فيقول له ايه نعم انا ذاهب يا رسول الله. ما انا رايح اهو لا يقول له بقى قفشتك ولا انت دايما تعمل معنا الموقف ده. انت يا ابني مش هتنفع معنا. لا لا لا. ولزلك هو بيقول والله لقد خدمته عشر سنين. فما قال
اي ان صنعته لما صنعته. ولا لشيء تركته لما تركته ودي معاني عالية جدا جدا جدا مش بسهولة حد يحصلها ودي برضو معناها فيها اشارة انه رباه صح فمش محتاج كل شوية يتابعه
صلى الله عليه وسلم. هو ولد شخصيات قادرة على التنفيز. فكم كانت مفوضة مش معناه ان هو قاعد يغلط اربعة وعشرين ساعة والنبي صلى الله عليه وسلم صلى الله عليه وسلم سايبه. لأه. هو رباه صح من البداية
وخلاه يشرب المسئولية وفي بيئة ممتعة وبيئة محبة فعادي جدا بقى هو منطلق فمعه التفويض العالي ده. انس ويبدأ يخدم النبي صلى الله عليه وسلم. والنبي صلى الله صلى الله عليه وسلم يخصه بالنصايح. لدرجة النبي صلى الله عليه وسلم بدأ يدي له اسرار
سابت يقول اتى علي النبي صلى الله عليه وسلم وانا العب مع الغلمان. قال فسلم علينا فبعثني الى حاجة فابطأت على امي فلما جئت قالت ما حبسك. ايه اللي اخرك انا
بس قلت بعثني النبي لحاجة قالت ما حاجته؟ شوفوا المؤدب المتربي قال لها ايه؟ قلت انها سر قالت لا تحدثن بسر رسول الله احدا. قال انس والله لو حدثت به احدا لحدثتك يا ثابت. بيقول لي ثابت يعني لان ثابت ده كان حبيبه. سابت
ده ما هو انس ده بقى بعد كده بدأ يربي الناس على حب النبي صلى الله عليه وسلم. فكان يقعد مع اصحابه يوم من الايام بيتكلم على شعر النبي بيوصف شعر النبي فيقول شعره كان اشبه الناس بشعرك يا قتادة فيبكي قتادة
ان في حاجة من ريحة النبي صلى الله عليه وسلم. يقول له انت عارف يا قتادة كان شعر النبي شبه شعرك كده فراح قتادة معيط معيط بعيوني بدموع باردة بدموع الفرح. وسابت
وسابت كان يقول له ايه يقول له دعني ان اقبل يديك. انا عاوز اقبل ايدك فيقول له ولم قال اقبل يدا مست يد النبي صلى الله عليه وسلم. باقول له يا اخي عاوز اسلم عليه. عاوز ابوس ايدك
فيقول له ليه يعني يقول له اقبل يد مست يد النبي وآآ ابو ريحانة برضه من التلاميز حاجة عجيبة قوي في يوم من الايام آآ آآ انس آآ جنبه تفاح كده فمسك تفاحة ورماها له قال له خد واعطاها له يروح ماسك التفاحة وبايسها
فنزر اليه النظر مستغرب يعني فيقول له ايه يقول له اقبلها من يد مست يد النبي صلى الله عليه وسلم. واضح ان واضح ان مجلس انس الدرس بتاعه كان كله وجداني
في محبة رسول الله صلى الله عليه وسلم. يعني واضح ان في علاقة وجدانية كان بيغزيها في في مجالس النبي صلى الله عليه وسلم حتى وهو بيقول عن نفسه يقول ده يعني ابن شهاب بيقول انا دخلت على انس وهو كبير بقى فزكرت النبي وابا بكر وعمر وعثمان فبكى. فقلت ما
كيكة ابا حمزة ايه اللي مضايقك يعني قال ما اخرت له اللي انا اتأخرت قوي كده. واني لارجو ان ان تكون ويعني اكون اخرت بخير فقال له يعني صحبت النبي صلى الله عليه وسلم وابو بكر وعمر وما اخرت الا ان لا تكون شهيدا عليهم. يعني انت بس ربنا اخرك عشان تحكي لنا عنهم يعني
فسبحان الله انس اه رضي الله عنه لم ينسى ابدا اللقاء الاولاني ولا اللقاء النهائي عما يقول دخل النبي صلى الله عليه وسلم المدينة فانار منها صلى الله عليه وسلم كل شيء. ولما مات اطفأ منها كل شيء. انس كان له دور
مع النبي صلى الله عليه وسلم ودور معنا احنا انس نقل لنا حوالي الفين متين ستة وتمانين حديس عن الرسول صلى الله عليه وسلم. حفز لنا السنة وجاب لنا الكلام دوت ونقله
لينا ايه انت هتعمل ايه انا ازدده مع النبي صلى الله عليه وسلم لاخر يوم في حياته هل انت ممكن تعمل بوصية النبي بلغوا عني ولو اية وتزل مع النبي صلى الله عليه وسلم الى اخر يوم في حياتك
انس بن مالك ربنا سبحانه وتعالى سدده وآآ استعمله ان في خدمة النبي صلى الله عليه وسلم بنستفيد منها فوايد ان الام اللي ربت انس وكانت حريصة جدا انها تترك وقف قبل الرحيل
واسر قبل الرحيل. شف الام ديت في ميزانها قد ايه في الامة دلوقتي. الصحيفة بتاعتها عاملة ايه؟ النهاردة اخبارها ايه دلوقتي وهي في القبر؟ واخبارها ايه في النعيم واخبارها ايه في كل الحاجات دي كلها؟ لانها تركت
فعلا شيء في الامة الحاجة التانية انس نفسه كان حريص من الصغر انه يعمل حاجة للدين دوت ان لازم انا مش هخرج انا لازم اسيب حاجة مش هدخل قبري الا وانا
عملت حاجة قبل ما امشي اكون خدمت المسلمين احفز حاجة عن النبي صلى الله عليه وسلم آآ ايسر للناس موضوع الصلاة مسلا اعمل اي حاجة انا يوم القيامة اجي اقول له يا رسول الله ازا كان انس خدمك فانا خدمت سنتك. ازا كان انس يا رسول الله بلغ عنك فانا بلغت عنك
فيا رسول الله انا فعلت مثلما كان يفعل اصحابه رضي الله عنهم. الواحد لما يستحضر الحاجات ديت يبدأ يتحرك. فاسأل الله سبحانه وتعالى ان يستعملنا واياكم ويسددنا واياكم لما فيه خير